Diari Oficial de la Generalitat Valenciana


Sumari del DOGV 7924, del 24-11-2016 (2016/9243)

Llistat definitiu d'aspirants declarats aptes i no aptes en les proves per a l'obtenció del títol de gestor administratiu i indicació dels tràmits subsegüent a realitzar pels primers, de conformitat amb allò que s'ha disposat per les bases de la convocatòria efectuada per l'Ordre 18/2016, de 17 de maig, de la Conselleria de Justícia, Administració Pública, Reformes Democràtica i Llibertats Públiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/9243


Data del document
:   15-11-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * examen
    * legislació
    * professió administrativa

Llistat definitiu d'aspirants declarats aptes i no aptes en les proves per a l'obtenció del títol de gestor administratiu i indicació dels tràmits subsegüent a realitzar pels primers, de conformitat amb allò que s'ha disposat per les bases de la convocatòria efectuada per l'Ordre 18/2016, de 17 de maig, de la Conselleria de Justícia, Administració Pública, Reformes Democràtica i Llibertats Públiques. [2016/9243]  
De conformitat amb la bases onze, dotze i tretze de la convocatòria de les proves d'aptitud per a l'obtenció del títol de gestor administratiu (Ordre 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques) i atenent allò que s'ha sol·licitat per la Presidència del Consell de Col·legis Oficials de Gestors Administratius de la Comunitat Valenciana, s'efectua l'anunci següent:  
  
Primer  
El tribunal qualificador, mitjançant un acord de data 7 de novembre de 2016, ha elevat el llistat definitiu a la Presidència del Consell de Col·legis Oficials de Gestors Administratius de la Comunitat Valenciana perquè procedisca a fer-lo públic i a ordenar la realització dels tràmits subsegüents del procés.  
  
Segon  
El llistat definitiu mencionat en el punt anterior pot consultar-se en la web del Consell autonòmic (http://consejo-gestorescv.com), així com en les seus dels col·legis oficials d'Alacant i València i en la delegació de Castelló.  
  
Tercer  
Els aspirants que figuren com aptes en eixe llistat disposen d'un termini de 15 dies, a comptar des de l'endemà de la publicació d'este anunci, per a sol·licitar a la Presidència del Consell de Col·legis Oficials de Gestors Administratius de la Comunitat Valenciana l'expedició del títol de gestor administratiu, adjuntant a la seua sol·licitud els documents següents:  
1. Còpia compulsada o confrontada del Document Nacional d'Identitat, o d'algun altre document oficial que acredite la identitat i la nacionalitat de l'aspirant apte o de l'aspirant apta.  
2. Còpia compulsada per notari o autoritat acadèmica competent del títol universitari oficial que haja fet constar en la seua sol·licitud, certificat acadèmic de tindre superats els estudis per a la seua obtenció o, si és el cas, resguard del depòsit per a l'obtenció d'aquell.  
3. Quan el títol haja sigut expedit en l'estranger, haurà d'aportar-se la credencial acreditativa de la seua homologació.  
4. Quan es tracte d'estrangers residents a Espanya procedents de tercers països, haurà d'aportar-se l'acreditació de la reciprocitat de títols i drets amb el seu Estat d'origen.  
5. Declaració responsable de no haver sigut expulsat o separat en virtut d'expedient disciplinari de cap de les Administracions Públiques, així com de no trobar-se inhabilitat per a l'exercici de funcions públiques, en l'àmbit de cap dels Estats membres de la Unió Europea, altres estats signataris de l'Acord sobre el Espai Econòmic Europeu, o tercers Estats amb què existisquen convenis de reciprocitat en la matèria.  
  
6. Qualsevol dels següents documents, a fi de complir l'obligació ressenyada en l'apartat 1 de la base dotze de la convocatòria:  
a) Còpia compulsada o confrontada de:  
- Títol de Batxillerat o equivalent cursat a la Comunitat Valenciana, amb superació de les assignatures de valencià.  
- Títol de l'Escola Oficial d'Idiomes corresponent al tercer curs de coneixements de valencià.  
- Certificat de grau mitjà expedit per la Junta Qualificadora de Coneixements de Valencià, dependent de la Conselleria d'Educació, Investigació, Cultura i Esport, de conformitat amb la normativa vigent en este àmbit.  
b) Declaració responsable per la qual la persona declarada apta en les proves es compromet a comptar amb personal contractat que dispose d'algun dels documents ressenyats en la lletra a) d'este mateix apartat.  
  
  
València, 15 de novembre de 2016.- El director general de Reformes Democràtiques: José García Añón.